เรื่องนี้ต้องขยาย
จุ๊...จุ๊... ลับแต่ไม่มากที่จะขอขยาย ก็มันสนุกอ่ะ...
23 มิ.ย. 2558

จุ๊...จุ๊... ลับแต่ไม่มากที่จะขอขยาย ก็มันสนุกอ่ะ...
บนเวทีคอนเสิร์ต Sharing Concert for TIA ระดมทุนเพื่อสมาคมส่งเสริมผู้ลงทุนไทย ดร.สถิตย์ ลิ่มพงศ์พันธุ์ ประธานกรรมการตลาดหลักทรัพย์แห่งประเทศไทย เมื่อตอบรับเป็นนักร้องกิตติมศักดิ์ ก็ครุ่นคิดว่าจะร้องเพลงอะไรให้ผู้ฟังบันเทิงดี
แต่พอรู้ว่านักดนตรีก็เล่นแบบกิตติมศักดิ์ เล่นได้เฉพาะเพลงสากล เพลงไทยเล่นไม่ได้...อั้ยยะ...
โชคดีที่วันซ้อมได้เจอกันก่อน กลายเป็นเพื่อนเก่าสมัยเล่นเทนนิสด้วยกันตั้งแต่ยังซี 4 คือ อัครรัตน์ ณ ระนอง ที่เกษียณแล้วจึงอิสรเสรี เมื่อเพื่อนอยากร้องจึงต้องจัดโน้ตให้ 
ยุคสีเขียวเพลงนี้จึงเหมาะมั่กมาก “จิ๊บ ร.ด.” เป็นเพลงสุดท้าย ที่คนดูสนุกสุดๆ โดยมีแดนเซอร์หุ่นเฟิร์มๆ เพียบ
“ผมจำเนื้อไม่ค่อยได้ นักดนตรีช่วยร้องคลอด้วย แต่อย่าดังกว่าเสียงผมนะ”
เป็นคอนเสิร์ตกิตติมศักดิ์ที่สนุกสุดๆ ด้วยสองแรงเกลอเก่าจริงๆ